PATVIRTINTA

Klaipėdos rajono savivaldybės administracijos direktoriaus 2020 -01-29 įsakymu Nr. AV-189

**ŠVIETIMO IR SPORTO SKYRIAUS VYRIAUSIOJO SPECIALISTO**

**PAREIGYBĖS APRAŠYMAS**

**I SKYRIUS**

 **PAREIGYBĖS CHARAKTERISTIKA**

1. Švietimo ir sporto skyriaus (toliau – Skyrius) vyriausiasis specialistas yra karjeros valstybės tarnautojas.

**II SKYRIUS**

 **PASKIRTIS**

2. Vyriausiojo specialisto pareigybė reikalinga užtikrinti tinkamam ugdymo proceso organizavimui ir ugdymo turinio įgyvendinimui rajono formaliojo ir neformaliojo švietimo įstaigose.

**III SKYRIUS**

**VEIKLOS SRITIS**

3. Šias pareigas einančio vyriausiojo specialisto specialioji veiklos sritis: ikimokyklinio, priešmokyklinio, pradinio, etninės kultūros, specialiojo (įtraukiojo), muzikinio ugdymo programų įgyvendinimas bendrojo ir ikimokyklinio ugdymo mokyklose.

**IV SKYRIUS**

 **SPECIALIEJI REIKALAVIMAI ŠIAS PAREIGAS EINANČIAM KARJEROS VALSTYBĖS TARNAUTOJUI**

4.Karjeros **v**alstybės tarnautojas, einantis šias pareigas, turi atitikti šiuos specialiuosius reikalavimus:

4.1. turėti aukštąjį universitetinį išsilavinimą;

4.2. turėti pedagogo kvalifikaciją, ne mažesnį kaip 3 metų pedagoginio darbo stažą;

4.3. gerai žinoti ir mokėti taikyti praktikoje švietimą, valstybės tarnybą, viešąjį administravimą, vietos savivaldą reglamentuojančius Lietuvos Respublikos įstatymus, Vyriausybės nutarimus, švietimo, mokslo ir sporto ministro įsakymus ir kitus teisės aktus bei Skyriaus nuostatus;

 4.4. mokėti valdyti, kaupti, sisteminti, apibendrinti informaciją ir rengti išvadas, planuoti ir

organizuoti veiklą;

4.5. sklandžiai dėstyti mintis žodžiu ir raštu, išmanyti dokumentų tvarkymo ir apskaitos bei rengimo taisykles,mokėti dirbti šiomis kompiuterinėmis programomis: MS Word, MS Excel, MS PowerPoint, MS Outlook, Internet Explorer, naudotis naujomis ryšių ir kitomis organizacinės technikos priemonėmis;

4.6. mokėti vieną iš šių užsienio kalbų (anglų, vokiečių ar prancūzų) A2 lygiu.

## V SKYRIUS

## ŠIAS PAREIGAS EINANČIO KARJEROS VALSTYBĖS TARNAUTOJO FUNKCIJOS

5. Šias pareigas einantis karjeros valstybės tarnautojas, siekdamas įgyvendinti Skyriui keliamus tikslus, vykdo šias funkcijas:

5.1. inicijuoja ir koordinuoja ikimokyklinio, priešmokyklinio, pradinio ugdymo, etninės kultūros programų įgyvendinimą, muzikos, švietimo pagalbos (specialiųjų pedagogų, logopedų, psichologų) specialistų veiklą, konsultuoja ir pagal poreikį vykdo priežiūrą šiose srityse;

5.2. koordinuoja švietimo įstaigų Vaiko gerovės komisijų bei vadovų, atsakingų už specialųjį (įtraukųjį) ugdymą įstaigose, veiklą, konsultuoja juos specialiojo ugdymo klausimais;

5.3. koordinuoja švietimo įstaigų, vykdančių ikimokyklinio ir priešmokyklinio ugdymo programas, vadovų veiklą, tiriant prognozuojamus demografinės aplinkos kiekybinius ir kokybinius pokyčius, skatina ikimokyklinių ir priešmokyklinių grupių steigimą bei įvairių modelių kūrimą;

5.4. koordinuoja Skyriaus vedėjo įsakymu paskirtų Savivaldybės švietimo įstaigų vykdomą veiklą, siekia jų darbo efektyvinimo:

5.4.1. konsultuoja kuruojamų švietimo įstaigų vadovus rengiant ugdymo procesą reglamentuojančius dokumentus (nuostatus, ugdymo planus, strateginius ir veiklos planus, kt.) ir stebi jų įgyvendinimą, analizuoja veiklos pokyčius ir būklę;

5.4.2. dalyvauja kuruojamų švietimo įstaigų savivaldos institucijų posėdžiuose, renginiuose (pagal poreikį ir galimybes) bei atestacijos komisijų veikloje, nustatant mokytojų atitiktį kvalifikacinėms kategorijoms, inicijuoja gerosios patirties sklaidą;

 5.4.3. stebi švietimo įstaigų veiklos kokybės įsivertinimo procesus ir remiantis veiklos kokybės įsivertinimo bei išorės vertinimo duomenimis, konsultuoja vadovus numatant tolimesnės veiklos gaires;

 5.4.4. nagrinėja įstaigų, organizacijų, asmenų prašymus, skundus, pasiūlymus, imasi veiksmingų priemonių išaiškintiems, nurodytiems darbo trūkumams bei pažeidimams šalinti, padeda švietimo įstaigoms spręsti iškilusiais problemas;

 5.5. koordinuoja ugdymo įstaigų vidaus ir lauko edukacinių erdvių kūrimą, inicijuoja kūrybišką jų naudojimą ugdymo procese bei dalyvavimą Geriausiai tvarkomų mokyklų edukacinių erdvių apžiūroje-konkurse;

 5.6. koordinuoja Ikimokyklinio ugdymo švietimo įstaigos statistinę ataskaitos ŠV-03 rengimą švietimo įstaigose ir atsiskaitomybę;

 5.7. dalyvauja Savivaldybės ir Savivaldybės institucijų sudaromose komisijose ar darbo grupėse, taip pat Savivaldybės administracijos tvirtinamų projektų valdymo darbo grupių veikloje;

5.8. bendradarbiauja su rajono Švietimo centru, Mokyklų metodine taryba rengiant kuruojamų sričių pedagogų kvalifikacijos tobulinimo ir metodinės veiklos programas, dalyvauja kuruojamų dalykų metodinių būrelių užsiėmimuose;

5.9. dalyvauja įskaitose, valstybiniuose ir mokykliniuose brandos egzaminuose bei pagrindinio ugdymo pasiekimų patikrinime;

5.10. bendrauja su Švietimo, mokslo ir sporto, Sveikatos apsaugos, Socialinės apsaugos ir darbo ministerijomis, Savivaldybės tarpinstitucinio bendradarbiavimo koordinatoriumi, Administracijos skyriais ir kitomis Savivaldybės įstaigomis;

5.11. dalyvauja atvejo vadybos posėdžiuose dėl kompleksinės pagalbos teikimo ikimokyklinio ir priešmokyklinio amžiaus vaikams ir jų tėvams (globėjams) bei privalomo ikimokyklinio ugdymo skyrimo;

 5.12. siekiant užtikrinti darbų tęstinumą, Skyriaus vedėjo pavedimu pavaduoja kitą Skyriaus valstybės tarnautoją, jo nesant;

5.13. laiku teikia reikiamą informaciją Skyriaus vedėjui, Savivaldybės administracijai, Savivaldybės tarybai ir kitoms valstybinėms institucijoms;

5.14. vykdo kitus su skyriaus veikla susijusius nenuolatinio pobūdžio Skyriaus vedėjo pavedimus.

**VI SKYRIUS**

 **ŠIAS PAREIGAS EINANČIO VALSTYBĖS TARNAUTOJO PAVALDUMAS**

6. Šias pareigas einantis vyriausiasis specialistas yra tiesiogiai pavaldus Skyriaus vedėjui.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_